Монгол Улсын Засгийн Газар

Ерөнхий Сайд Гомбожавын Занданшатарын тэргүүлж буй Монгол Улсын Засгийн Газрын өнөөгийн бүрэлдэхүүн нь 2024 оны Улсын Их Хурлын сонгуулийн үр дүнд байгуулагдсан Лувсаннамсрайн Оюун-Эрдэнийн Засгийн газар 2025 оны 6-р сарын 3-нд огцорсны дараа тус оны 6-р сарын 13-нд Гомбожавын Занданшатарыг Ерөнхий сайдаар томилж, 6-р сарын 17-нд түүний өргөн барьсан засгийн газрын шинэ сайд нарыг томилох асуудлыг 6-р сарын 18-нд УИХ-аар хэлэлцэн баталснаар 16 яам, 19 сайдтайгаар байгуулагдсан. Энэ засгийн газар нь өмнөх Лувсаннамсрайн Оюун-Эрдэнийн Засгийн газарт байгуулсан Хяналт, үнэлгээний Үндэсний хороо; 20 минутын хот төслийн Үндэсний хороо; Боомтын сэргэлтийн Үндэсний хороо гэсэн гурван үндэсний хороог татан буулгаж, гурван сайдын орон тоог хассан байна. 

 Бүрэн эрх 
Монгол Улсын Засгийн Газар төрийн хуулийг биелүүлж, аж ахуй, нийгэм, соёлын байгуулалтыг удирдах нийтлэг чиг үүргийн дагуу дараах үндсэн бүрэн эрхийг хэрэгжүүлнэ.

 Үндсэн хууль, бусад хуулийн биелэлтийг улс даяар зохион байгуулж хангах;
 Шинжлэх ухаан, технологийн нэгдсэн бодлого, улсын эдийн засаг, нийгмийн хөгжлийн үндсэн чиглэл, улсын төсөв, зээл, санхүүгийн төлөвлөгөөг боловсруулж Улсын Их Хуралд өргөж, гарсан шийдвэрийг биелүүлэх;
 Салбарын ба салбар хоорондын, түүнчлэн бүс нутгийн хөгжлийн асуудлаар арга хэмжээ боловсруулж хэрэгжүүлэх;
 Хүрээлэн байгаа орчныг хамгаалах, байгалийн баялгийг зүй зохистой ашиглах, нөхөн сэргээх арга хэмжээ авах;
 Төрийн захиргааны төв байгууллагыг шуурхай удирдаж, нутгийн захиргааны байгууллагын үйл ажиллагааг удирдан чиглүүлэх;
 Улсыг батлан хамгаалах хүчин чадлыг бэхжүүлж, үндэсний аюулгүй байдлыг хангах;
 Хүний эрх, эрх чөлөөг хамгаалах, нийгмийн хэв журмыг бэхжүүлэх, гэмт хэрэгтэй тэмцэх арга хэмжээ авч хэрэгжүүлэх;
 Төрийн гадаад бодлого хэрэгжүүлэх;
 Улсын Их Хуралтай зөвшилцөж дараа соёрхон батлуулахаар Монгол Улсын олон улсын гэрээ байгуулах, хэрэгжүүлэх, түүнчлэн Засгийн газар хоорондын гэрээ байгуулах, цуцлах.

Бүрэлдэхүүн
 Тэргүүлэгчид 
Албан тушаалНэрНам, эвсэлМонгол Улсын Ерөнхий сайдГомбожавын ЗанданшатарМАНТэргүүн шадар сайд бөгөөд Эдийн засаг, хөгжлийн сайдЖадамбаагийн ЭнхбаярМАНОнцгой байдлын алба хариуцсан Шадар СайдХассуурийн ГанхуягМАНХудалдан авах, хөрөнгө оруулалт, өрсөлдөөн хариуцсан Шадар СайдТогмидын ДоржхандХҮНЗасгийн газрын Хэрэг эрхлэх газрын даргаСандагийн БямбацогтМАН

 Яамдын сайд нар 
ЯамСайдНам, эвсэлГадаад харилцааны яамБатмөнхийн БатцэцэгМАНСангийн яамБолдын ЖавхланМАНХууль зүй, дотоод хэргийн яамБаттөмөрийн ЭнхбаярМАНБайгаль орчин, уур амьсгалын өөрчлөлтийн яамБатын БатбаатарИЗННБатлан хамгаалах яамДамбын БатлутМАНБоловсролын яамПүрэвсүрэнгийн НаранбаярХҮНХот байгуулалт, барилга, орон сууцжуулалтын яамЭнхтайваны Бат-АмгаланМАНЗам тээврийн яамБорхүүгийн ДэлгэрсайханМАНГэр бүл, нийгмийн хамгааллын яамТилеуханы АубакирМАНХүнс, хөдөө аж ахуй, хөнгөн үйлдвэрийн яамМягмарсүрэнгийн БадамсүрэнМАНАж Үйлдвэр, эрдэс баялгийн яамГонгорын ДамдиннямМАНЭрчим хүчний яамБаттогтохын ЧойжилсүрэнМАНАялал жуулчлал, Соёл, Спорт, Залуучуудын яамЧинбатын УндрамМАНЦахим хөгжил, инновац, харилцаа холбооны яамЭнхбаярын БатшугарМАНЭрүүл Мэндийн ЯамЖигжидсүрэнгийн ЧинбүрэнМАН
 Жич: Нэрийг нь тодруулсан сайд нар УИХ-ын гишүүнээр давхар ажилладаг.

 Үе үеийн Засгийн газрууд 

 Дашийн Бямбасүрэнгийн Засгийн газар (1990 оны 9 сарын 11 - 1992 оны 7 сарын 21)
 Пунцагийн Жасрайн Засгийн газар (1992 оны 7 сарын 21 - 1996 оны 7 сарын 19)
 Мэндсайханы Энхсайханы Засгийн газар (1996 оны 7 сарын 19 - 1998 оны 4 сарын 23)
 Цахиагийн Элбэгдоржийн Засгийн газар (1998 оны 4 сарын 23 - 1998 оны 12 сарын 9)
 Жанлавын Наранцацралтын Засгийн газар (1998 оны 12 сарын 9 - 1999 оны 7 сарын 22)
 Ринчиннямын Амаржаргалын Засгийн газар (1999 оны 7 сарын 30 - 2000 оны 7 сарын 26)
 Намбарын Энхбаярын Засгийн газар (2000 оны 7 сарын 26 - 2004 оны 8 сарын 20)
 Цахиагийн Элбэгдоржийн Засгийн газар (2004 оны 8 сарын 20 - 2006 оны 1 сарын 13)
 Миегомбын Энхболдын Засгийн газар (2006 оны 1 сарын 25 - 2007 оны 11 сарын 22)
 Санжаагийн Баярын Засгийн газар (2007 оны 11 сарын 22 - 2009 оны 10 сарын 29)
 Сүхбаатарын Батболдын Засгийн газар (2009 оны 10 сарын 29 - 2012 оны 8 сарын 10)
 Норовын Алтанхуягийн Засгийн газар (2012 оны 8 сарын 10 - 2014 оны 11 сарын 5)
 Чимэдийн Сайханбилэгийн Засгийн газар (2014 оны 11 сарын 21 - 2016 оны 7 сарын 7)
 Жаргалтулгын Эрдэнэбатын Засгийн газар (2016 оны 7 сарын 7 - 2017 оны 10 сарын 4)
 Ухнаагийн Хүрэлсүхийн Засгийн газар (2017 оны 10 сарын 4 - 2021 оны 1 сарын 27)
 Лувсаннамсрайн Оюун-Эрдэнийн Засгийн газар (2021 оны 1 сарын 27 - 2025 оны 6-р сарын 3)
Гомбожавын Занданшатарын Засгийн газар (2025 оны 6 сарын 18 - 2025 оны 10 сарын 17)

 Цахим холбоос 

 Монгол Улсын Засгийн Газар


засгийн газар
Ангилал:Улсын Засгийн газар
*

 Эшлэл